สวัสดีครับ ไปเสี่ยงมา เป็นร้านวดกระปู๋ โดย ญ ได้ใช้น้ำมันเจลราดที่กระปู๋แล้วใช้อวัยวะเพศถูที่กระปู๋ โดยผมได้เอากระปู๋แหย่เข้าไปบริเวณปากช่องคลอด แต่แหย่เข้าแค่หัวครับ โดยมีน้ำมันเจลด้วย ต่อมา 4 สัปดาห์ มีอาการไอ เป็นหวัด ไม่เจ็บคอ แต่ปวดกล้ามเนื้อบริเวณหน้าขา น้ำหนักลด ถ่ายปกติ ไม่มีผื่นคัน ตอนนี้เครียดมาก อยากทราบว่าความเสี่ยงมีเยอะใั้ยครับ ขอบมากครับ
สวัสดีค่ะ การมีเพศสัมพันธ์ทั้งทางช่องคลอด/ทวารหนัก/การใช้ปาก โดยไม่ได้ป้องกันด้วยการใส่ถุงยางอนามัยอาจทำให้เกิดการติดเชื้อโรคที่ติดต่อทางเลือดหรือสารคัดหลั่งเช่นโรค hiv โรคซิฟิลิส ไวรัสตับอักเสบบี ตับอักเสบซี หนองในแท้ หนองในเทียม เริม เป็นต้นความเสี่ยงในที่นี้น่าจะหมายถึงโรค hiv ใช่ไหมคะ อาการของโรค hiv จะแบ่งเป็น 3 ระยะคือระยะแรกคือระยะติดเชื้อเฉียบพลันมักแสดงอาการประมาณ 2-4 อาทิตย์ มีไข้ต่ำๆ ปวดเมื่อยตามเนื้อตัว เจ็บคอ ต่อมน้ำเหลืองโต จากนั้นจะค่อยๆหายไปเอง โรคอาจสงบอยู่ได้ประมาณ 2-10 ปี จึงค่อยมีอาการของโรคภูมิคุ้มกันบกพร่องเช่นการติดเชื้อฉวยโอกาสต่างๆ เช่นติดเชือราในปอด ในสมอง เป็นเชื้อราในปาก หรือเป็นปอดติดเชื้อบ่อยๆแนะนำว่าถ้ามีอาการดังกล่าวร่วมกับมีประวัติการมีเพศสัมพันธ์โดยไม่ได้ป้องกัน ควรไปปรึกษาแพทย์ที่รพ.ใกล้บ้านเพื่อประเมินความเสี่ยง แพทย์อาจตรวจร่างกายเพิ่มเติม ซักประวัติความเสี่ยงอื่นๆต่อการติดโรค hiv และเจาะเลือดตรวจดู ถ้าผ่านมา 4 สัปดาห์แล้วอาจไม่มีข้อบ่งชี้ในการรับประทานยาต้านเชื้อไวรัสหลังการรับเชื้อ หากจะมีเพศสัมพันธ์ครั้งต่อไปควรป้องกันด้วยการใส่ถุงยางอนามัยทุกครั้งค่ะ